Buskas ki fazedu pa atxa Toy “Giboia” na rio de Groningen (Norte de Holanda) ka tevi resultado. Ka atxadu korpu des Caboverdiano ki sta desaparecido desde dia 25 de Abril .
Autoridades holandes, kontacta famílias na São Vicente, e es fla, ma es uza um sonda ki ten um câmara nel ki ta odja na fundo de rio, mas simé es ka konsigui atxa António Pina konxedu pa Toy “Giboia”. Autoridades inda explika na si esposa ma kantu Toy cai, é staba na fala ku capiton de navio Alto Mira na intercomunicador, e na kel momento tambe é staba na desmara navio. Capiton fla ma durante konversa, de repente é ka obi Toy mas, e ma na momento é txoma polícia ki de imediato txoma bomberus ku mergudjadores e es monta na local de desaparecimento um operação de buska.
Autoridades garanti ma es uza tecnologia mas avançados ki existe pa es buska Toy, mas es ka tevi sucesso e por isso dja paradu ku prokura.
Toy ki ta moraba na Madeiralzinho, era konsiderado komu um homi brincalhon e honesto. Familiares e amigos sta triste e desconsolado ku es perda.
kea_Latn kea_Latn kea_Latn por_Latn